קייטי מיילי

קתרין מישל "קייטי" מיילי (באנגלית: Catherine Michelle "Katie" Meili; נולדה ב-16 באפריל 1991) היא שחיינית אמריקאית, היא אלופה אולימפית (ריו דה ז'ניירו 2016) ואלופת עולם (בודפשט 2017) במשחה שליחות 4x100 מטר מעורב. בעלת מדליית ארד אולימפית, סגנית אלופת העולם (בודפשט 2017) אלופת ארצות הברית ואלופת המשחקים הפאן אמריקאיים (טורונטו 2015) במשחה ל-100 מטר חזה ושיאנית העולם הנוכחית (2017) במשחה שליחות 4x100 מטר מעורב (בריכת 25 מטר). מיילי נולדה בקרולטון, טקסס ומתגוררת בקוליוויל טקסס. היא למדה והתאמנה באוניברסיטת קולומביה. כיום, היא מתאמנת בהדרכתו של דייוויד מארש בשארלוט. באליפות ארצות הברית (בריכת 25 יארד) שנערכה בגרינסבורו, קרוליינה הצפונית בדצמבר 2014 זכתה מיילי ב-4 מדליות אישיות, 2 זהב, 1 כסף ו-1 ארד. מדליות זהב, במשחה ל-100 יארד חופשי (48.18 שניות) ובמשחה ל-200 יארד מעורב אישי. מדליית כסף, במשחה ל-100 יארד חזה ומדליית ארד במשחה ל-200 יארד חזה. במשחקים הפאן אמריקאיים שנערכה בטורונטו, קנדה ביולי 2015 היא זכתה ב-3 מדליות, 2 זהב ו-1 כסף. מדליות זהב, במשחה ל-100 מטר חזה בתוצאה של 1:06.26 דקות, לפני אליה אטקינסון מג'מייקה (1:06.59 דקות). כבר בשלב המוקדמות היא קבעה שיא אישי ושיא משחקים חדש של 1:05.64 דקות. במשחה שליחות 4x100 מטר מעורב בשיא משחקים חדש של 3:56.53 דקות, לפני קנדה (3:58.51 דקות) וברזיל (4:02.52 דקות). מדליית כסף, במשחה שליחות 4x100 מטר חופשי לאחר ששחתה בשלב המוקדמות. שלושה שבועות לאחר מכן, באליפות ארצות הברית שנערכה בסן אנטוניו, טקסס באוגוסט אותה שנה היא זכתה לראשונה במדליית זהב במשחה ל-100 מטר חזה בתוצאה של 1:06.55 דקות, לפני לילי קינג (1:06.69 דקות). בתחרות בין נבחרת ארצות הברית לנבחרת אירופה (בריכת 25 מטר) שנערכה באינדיאנפוליס, אינדיאנה בדצמבר אותה שנה קבעה מיילי במשחה שליחות 4x100 מטר מעורב, ביחד עם קורטני ברת'ולומיו, קלסי וורל וסימון מנואל שיא עולם חדש של 3:45.20 דקות. היא שחתה את סגנון החזה ב"זינוק שליחות" בתוצאה של 1:02.88 דקות. במבחנים האמריקאים לאולימפיאדת ריו דה ז'ניירו (2016) שנערכו באומהה, נברסקה בסוף יוני ובתחילת יולי 2016 סיימה מיילי במקום שני, במשחה ל-100 מטר חזה בתוצאה של 1:06.07 דקות, אחרי לילי קינג (1:05.20 דקות) ונכללה בנבחרת האמריקאית למשחקים האולימפיים. במשחקים עצמם, היא זכתה בשתי מדליות, זהב וארד. מדליית זהב, במשחה שליחות 4x100 מטר מעורב לאחר ששחתה בשלב המוקדמות וקבעה ב"זינוק שליחות" תוצאה של 1:04.93 דקות, התוצאה המהירה במשחקים (לילי קינג שחתה בגמר תוצאה של 1:05.70 דקות) ומדליית ארד, במשחה ל-100 מטר חזה בתוצאה של 1:05.69 דקות, אחרי לילי קינג שקבעה שיא אולימפי חדש של 1:04.93 דקות ויוליה יפימובה מרוסיה (1:05.50 דקות). באליפות ארצות הברית שנערכה באינדיאנפוליס, אינדיאנה ביוני 2017 ושהיוותה את המבחנים האמריקאים לאליפות העולם, זכתה מיילי ב-2 מדליות כסף, במשחה ל-50 מטר חזה בשיא אישי חדש של 30.11 שניות, אחרי לילי קינג שקבעה שיא אמריקה חדש של 29.66 שניות ובמשחה ל-100 מטר חזה בשיא אישי חדש של 1:05.51 דקות אחרי לילי קינג (1:04.95 דקות). באליפות העולם עצמה שנערכה בבודפשט, הונגריה ביולי היא זכתה ב-3 מדליות אחת מכל סוג. מדליית זהב, במשחה שליחות 4x100 מטר מעורב לאחר ששחתה בשלב המוקדמות. מדליית כסף, במשחה ל-100 מטר חזה בשיא אישי חדש של 1:05.03 דקות, אחרי לילי קינג שקבעה שיא עולם חדש של 1:04.13 דקות ולפני יוליה יפימובה (1:05.05 דקות) ומדליית ארד, במשחה ל-50 מטר חזה בשיא אישי חדש של 29.99 שניות, אחרי לילי קינג שקבעה שיא עולם חדש של 29.40 שניות ויוליה יפימובה (29.57 שניות). 50 מטר חזה: 29.99 שניות (2017) 100 מטר חזה: 1:05.03 דקות (2017) 200 מטר חזה: 2:23.69 דקות (2016) 100 מטר חזה בזינוק שליחות: 1:04.93 דקות (2016) 50 מטר חזה: 29.89 שניות (2018) 100 מטר חזה: 1:03.76 דקות (2018) מדיה וקבצים בנושא קייטי מיילי בוויקישיתוף קייטי מיילי, ברשת החברתית אקס (טוויטר) קייטי מיילי, ברשת החברתית אינסטגרם קייטי מיילי, באתר הוועד האולימפי הבין-לאומי קייטי מיילי, באתר olympedia.org קייטי מיילי, באתר Swimrankings קייטי מיילי, באתר SwimSwam קייטי מיילי, באתר USA Swimming (באנגלית) Katie Meili Gets Second National Title With 100 Free Win At USA Swimming Nationals, Swimming World Magazine, 06 December 2014 Video Interview: Katie Meili Wins First National Title, Swimming World Magazine, 08 August 2015